
Un bust în Cişmigiu. Pe o alee din Cişmigiu, loc liniştit, departe de vâltoarea 
străzii, se poate zări chipul în bronz al lui George Panu. Sculptorul l-a înfățişat într-un 
gest simbolic: cu mâna stângă ține marginea hainei, iar cu dreapta zvârle seminţe 
trecătorilor. Este gestul unui om al condeiului, al cuvântului tipărit zilnic, nimic 
exagerat pentru cel ce a fost considerat cel mai mare ziarist al timpurilor moderne din 
România”, pentru un obișnuit al dezbaterilor în parlament, la întruniri publice, sau ca 
avocat. Sunt domenii în care s-a ilustrat şi în care a enunțat idei care au atras atenția 
contemporanilor. De altfel, pe soclul monumentului, se află înscrisul: GEORGE PANU, 
1848-1910, SEMĂNĂTORUL DE IDEI, ZIARIST, OM POLITIC. 

Ni se înfăţişează un George Panu din anii maturității, o figură expresivă, cu 
frunte înaltă, brăzdată de cute adânci, orizontale, cu ovalul feţei încadrat de o barbă 
rară, tunsă scurt, cu ochii ce privesc undeva în zare, cu sprâncenele ridicate “a 
întrebare”... 

Trecătorul mai puţin avizat se întreabă desigur, care i-au fost meritele? Vom 
încerca să dăm un răspuns, într-o problemă care mai suscită interes, deşi au apărut 
câteva studii despre viaţa şi opera lui. Mai întâi, persistă întrebarea: unde se situează 
George Panu între personalitățile vieții noastre politice şi culturale? Dacă luăm în 
discuție realizarea în planul vieții publice, în acest caz, Panu se situează în rândul celor 
lipsiţi de şansa reuşitei. Nu a fost decât senator şi deputat, iar alte funcţii de stat 
importante nu a deţinut. Aceasta este însă, o abordare limitată. Activitatea lui este mult 
mai complexă. Înainte de a fi un politician în sensul strict al cuvântului, Panu a fost un 
ideolog. Iar aici se impune o precizare. Nu credem că este corect să-l numim ideolog al 
radicalismului, cum încearcă să ne convingă autorul celei mai recente lucrări (1987). 
Mai aproape de realitate, ar fi să-l numim un ideolog al unui liberalism radical, aşa cum 
se profila acest curent la sfârșitul veacului trecut. Deosebirea este necesară şi esenţială. 
Panu propune o radicalizare a liberalismului sau chiar o revenire la ideile adevărate ale 
liberalismului iniţial, cel paşoptist, în parte uitat sau părăsit conjunctura! de liberalii 
vremii lui. Panu nu propune o doctrină radicală pur şi simplu, ci una liberal-radicală 


' Monumentul a fost inaugurat la 24 aprilie 1914, sub auspiciile ziarului “Adevărul”, prin contribuţie 
publică, la iniţiativa lui Constantin Mille (“Adevărul, 23, 24, 25 aprilie 1914). 
? C. Mille, art. Letopiseţi, “Adevărul”, 16 noiembrie 1910. 


* Corneliu Mateescu, G. Panu şi radicalismul românesc la sfărșitul secolului al XIX-lea, Editura ştiinţifică 
şi enciclopedică, Bucureşti, 1987. 

adevărată şi adecvată reformelor sociale în pas cu cerințele timpului. O doctrină 
radicală sau un radicalism nu înseamnă mai nimic fără precizarea orientării strict 
liberale, pentru simpla constatare că, oricare partid, indiferent de nuanța politică, poate 
fi, la un moment dat, radical prin acțiunea pe care o duce. Vom reveni asupra acestui 
punct de vedere cu o analiză mai nuanțată. 

Pentru început, dorim doar să clarificăm terminologia, să o definim pentru a 
înlătura confuziile. Ceea ce îndeobşte se numeşte radicalism, în cazul lui George Panu, 
este un liberalism radical, ale cărei origini le aflăm în ideologia revoluţiei de la 1848, 
aşa cum se desemna aceasta prin câteva prevederi programatice înaintate, inspirate din 
ideologia revoluţiei franceze, în principal în formă şi mai puțin în fond“. 

Panu nu a făcut decât să revină la unele dintre aceste prevederi programatice în 
parte uitate, cum spuneam, învinuindu-i pe liberalii vremii sale de moderație, de 
părăsirea unor idealuri iniţiale, la care el mai adaugă şi alte chestiuni, cu un conținut 
înaintat în domeniul social, economic și politic, fără a depăși liberalismul burghez. În 
această privință, unele apropieri de programul socialiştilor nu schimbă natura 
liberalismului său“. În acest sens, C.Dobrogeanu-Gherea face distincția necesară. “Dacă 
radicalismul se va lăţi, cu atâta va ceda din programul de azi, cu atâta se va burghezi”*. 

Revenind la aceste aspecte ale activității lui G. Panu, se cuvine să amintim 
angajarea sa în mişcarea liberală, poziţia adoptată față de principalele curente culturale: 
junimism, sămănătorism, poporanism şi simbolism. Panu a fost un membru de seamă al 
cunoscutei societăţi culturale “Junimea” din laşi, unde s-a afirmat ca istoric, în mod 
special. “Junimii” îi dedică o operă monumentală cu caracter memorialistic, dar în care 
face și primele judecăţi de valoare asupra importanţei junismului cultural şi politic în 
viaţa societăţii noastre”. 

În ceea ce priveşte celelalte curente culturale, Panu le-a analizat şi intenționa să 
dea chiar o istorie a mişcării literare moderne, dar nu a apucat decât să publice câteva 
fragmente în revista sa “Săptămâna”, deşi strânsese documentaţia necesară. Prin câteva 
articole, el a atras atenţia asupra unor aspecte privind semănătorismul, poporanismul şi 
simbolismul. Dacă mai adăugăm şi articolele sale de critică literară, teatru, operă, 
muzică, se conturează un G. Panu literat, în orice caz, preocupat de fenomenul cultural 
românesc, în general. Cum această latură a vieţii şi activității lui G. Panu a fost aproape 
ignorată, am încercat să o pun în evidenţă pentru a contura atât omul politic, cât şi 
ideologul sau literatul sau, poate mai corect, literatorul George Panu. 

Şi mai puţin cunoscută este activitatea didactică. A intrat de tânăr în învățământ, 
mai întâi ca profesor de franceză, la Gimnaziul “Alexandru cel Bun” din laşi, în urma 
unui concurs, apoi ca profesor de istorie, la acelaşi gimnaziu, devenind, prin mijlocirea 


4 E, Lovinescu, Istoria civilizației române modeme, Editura ştiinţifică Bucureşti, 1972, p. 162. 

$ C. Dobrogeanu-Gherea, art. Socialism și radicalism, “Contemporanul”, nr. 12, noiembrie-decembrie 
1888, p. 547-559. 

6 Idem, p. 558. 

7 George Panu, Amintiri de la “Junimea” din Iaşi, Editura Minerva, Bucureşti, vol.I. II. 

lui Titu Maiorescu, titular. O perioadă destul de mare, într-o primă fază, din 1869 până 
în 1875, iar după revenirea de la studii din străinătate, îşi reia catedra de istorie, din 
1879 până în 1881. Sunt ani mulţi, închinaţi şcolii, care surprind pentru că ni se 
dezvăluie omul şi dascălul, care a lăsat impresii elogiaose printre foştii săi elevi. În 
învățământ a luat primele legături cu viața politică şi culturală pe care mediul 
profesoral, al “belferimii”, cum îi plăcea chiar lui să-l numească, i l-a prilejuit. 

Ca avocat, Panu şi-a luat doctoratul în ştiinţe juridice la Bruxelles, a pledat în 
câteva procese răsunătoare, pentru a nu aminti decât procesul primăriei Bucureşti cu 
Societatea de construcții pentru captarea şi aducerea apei de la Cotroceni în capitală, 
apărând interesele primăriei (1895), apoi procesul Caragiale - Caion, fireşte în calitate 
de apărător al marelui dramaturg (1902) şi, mai ales, în “afacerea” Hallier, ca apărător 
al intereselor statului român (1901). S-a impus printre marile nume ale baroului 
românesc, dar şi această latură a vieţii sale este aproape necunoscută. 

Activitatea politică nu se poate disocia, cel puţin în cazul lui G. Panu, de cea de 
ziarist. Într-o viaţă închinată presei, Panu a abordat, în primul rând, fenomenul politic, 
susținând dezbateri pe diverse teme, propunând soluţii. Neîndoielnic, era un ziarist cu 
har. În articolele sale (el a adus în presa noastră, spun contemporanii, editorialul”), 
indiferent de natura lor, găsim totdeauna idei îndrăzneţe, o argumentație bogată, o 
logică strânsă, greu de combătut, ceea ce îl determină chiar pe Titu Maiorescu, foarte 
reținut în aprecieri, să-l considere “ziarist de incontestabil talent”"”. Altminteri, ziaristul 
era mereu pus pe harță polemică, devenea sarcastic, mânuia cu uşurinţă arma 
pamfletului, domeniu în care unii l-au considerat un precursor la lui Tudor Arghezi. Nu 
este deloc surprinzător, că şi-a făcut mulți adversari. 

Se cuvine să amintim, în treacăt, publicaţiile scoase de Panu, sau pe cele mai 
importante la care a colaborat. Debutează în presa fracţioniştilor liberali din lași, cu 
câteva articole antijunimiste, în una din “ciupercile gazete”, foi menite a avea o viață 
efemeră. Mai cunoscută, se pare, a fost “Patria” condusă de A.D. Holban. Despre aceste 
articole, timide şi fără o bază serioasă de argumentare, fără o pregătire adecvată, deci 
modeste, Panu se cam face că nu îşi aminteşte bine pe unde le-a publicat. Câteva 
scrisori inedite, deşi nu toate sunt datate, aflate în Arhiva din laşi, vin să facă oarecare 
lumină asupra acestui debut, pe care le vom analiza la locul potrivit şi pe baza cărora 
vom Suplini “amnezia” subită la care recurge Panu, bănuim, pentru că nu prea are cu ce 
se mândri! 

Urmează debutul ca istoric, cu câteva studii, de această dată de pe poziţii 
junimiste, maioresciene, cu ceva amendamente şi idei personale, apreciate laconic de 
însuşi mentorul “Junimii” şi publicate în “Convorbiri literare”, în anii 1872-1874. 


% Arhivele Naţionale din laşi, fond Gimnaziul “Alexandru cel Bun”, fond Comitetul de inspecţiune 
> şcolară, fond Facultatea de litere şi filozofie, Universitatea din Iaşi. 
A N. lorga, Istoria presei româneşti. De la primele începuturi până la 1916, Bucureşti, 1922, p. 147-148. 
i Titu Maiorescu, Istoria contimporană a României (1866-1890),Bucureşti, 1925, p. 395. 
Arhivele Naţionale Iaşi, Documente, pachet 626, f. 83. 

Acestea i-au deschis perspectiva continuării studiilor în străinătate, fiind susținut de 
Titu Maiorescu, mai ales că şcoala istorică a lui Haşdeu, cu care Panu intrase în 
polemică, nu putea fi atât de uşor de combătut. Maiorescu, ca ministru al Instrucțiunii 
publice, îi oferă o bursă pentru continuarea studiilor la Paris. Şi în această privință 
suntem în măsură să oferim date noi, mai puţin cunoscute. 

Prima publicaţie scoasă de Panu a fost “Liberalul”, începând din 1880, după ce 
se hotărâse să intre în viaţa politică, alături de liberali. Apariţia “Liberalului” la Iași, cu 
bani trimişi de Vasile Conta, ministru al Instrucțiunii publice în guvernul I.C. Brătianu, 
a declanşat un veritabil scandal, în care au fost implicați Panu, Conta şi Eminescu, la 
acea dată, redactor-şef la oficiosul conservator “Timpul”. 

Evoluând alături de gruparea disidentă a liberalilor radicali ai lui C.A. Rosetti, 
Panu va face să apară, din 1884, ziarul “Lupta”, cu un titlu semnificativ, se definea ca 
luptător pentru adevăratele idealuri ale liberalismului, iar subtitlul nu lăsa nici-o 
îndoială asupra noilor sale convingeri: “ziar liberal opoziţionist”. A apărut mai întâi la 
Ilaçi", iar după doi ani îl va permuta la Bucureşti. 

În articolul program din 23 noiembrie 1886 se prezentau liniile directoare ale 
grupării radicale pe care intenţiona să o constituie în jurul “Luptei”, de această dată, tot 
cu referire la acele formulări insuficient de clare din programul liberalismului practicat 
de guvern. Din 1888, “Lupta” devine “Organ al Partidului democrat radical”, 
menţinând acest subtitlu până în 1895. Cam din această perioadă încep pertractările 
dintre democraţii liberali şi P. Conservator. Panu va face să apară un nou ziar, l-am 
numi de tranziţie, “Ziua”"?, care va avea o existență de numai vreo patru luni, în 1896, 
subintitulat tot “Organ al Partidului democrat radical”, ceea ce dovedeşte că partidul 
încă exista în acel an, deşi conţinutul articolelor publicate aici era departe de vechiul 
angajament politic al “Luptei”!“. 

Cert este faptul că, prin aprilie 1896. cluburile democrat-radicale, cel din Işi mai 
ales, dădeau toată libertatea de acțiune lui G. Panu, pentru a trata fuziunea cu Partidul 
Conservator. După informaţiile din presă, dar şi din relatarea lui Titu Maiorescu, 
tratativele s-au definitivat abia în primăvara anului 1897, martie, când Panu este cooptat 
în Comitetul Executiv al Partidului Conservator'*. 

Există suficiente argumente (Take Ionescu a fost cel care a purtat tratativele cu 
Panu), pentru a opta, în ceea ce priveşte elucidarea problemei trecerii democraţilor 
radicali la conservatori, pentru perioada cuprinsă între mai 1896, începerea tratativelor 
şi martie 1897, definitivarea acestora. De altfel, în acest interval, G. Panu scrie în ziarul 
conservatorului Nicu Filipescu, “Epoca”, ce-i drept, un număr redus de articole. Cam în 
aceeaşi perioadă participă la acţiunile conservatorilor aflați în opoziţie, conduce un cerc 


1? Primul număr apărea la 19 iulie 1884, iar G. Panu era “director politic”. 

“Ziua”, nr.l, 11 ianuarie 1896. În noul organ democrat radical au publicat cei mai de seamă “radicali”: 1. 
i L. Caragiale, Constantin lancu şi Anton Bacalbașa, etc. 

Ibidem, nr. 42, 1 martie 1896. 
'5 Titu Maiorescu, op.cit., p. 395. 

de studii iniţiat de el, o intenţie salutară, dar care, printre vlăstarele de boieri, nu avea 
nici-o şansă. În orice caz, este o dovadă că abia în 1897, G. Panu se încadrează efectiv 
în noul partid. Deci, cronologia stabilită de Titu Maiorescu, poate fi acceptată. 

În partidul conservator G. Panu s-a lovit ca de o stâncă de imobilismul ce 
domnea aici. Partidul marilor proprietari funciari l-a tratat ca pe un indezirabil, dacă nu 
chiar “disident periculos”, de care voiau să scape cât mai repede, deşi se vorbea de 
“triada Take Ionescu, Nicu Filipescu, George Panu” menită să scoată din amorţire 
ideologică partidul. Chiar din 1899, când conservatorii revin la putere, Panu nu este 
acceptat în guvern, motivele fiind, aşa cum se va vedea, dintre cele mai diverse, 
inclusiv opoziţia regelui. “Radicalii”, pentru că ei continuau să facă un grup aparte în 
Parlament, chiar dacă fuzionaseră cu conservatorii, au făcut o adevărată opoziţie față de 
noi companioni politici, susținându-şi “şeful”. Ruptura celor ce nu erau primiţi decât pe 
“uşa servitorilor”, cum se exprimă cu rezonanță C. Bacalbașa!, s-a produs oficial, abia 
în 1901, când votul foştilor democrați radicali a fost hotărâtor pentru căderea 
guvernului condus de P. P. Carp. 

Din păcate, grupul radical nu mai era unitar. O parte, în frunte cu ieşeanul 
Alexandru Bădărău, a rămas în Partidul Conservator, mai exact în anturajul lui Take 
Ionescu, motiv pentru care acesta va fi, de acum înainte, ţinta celor mai aspre atacuri şi 
ironii din partea lui Panu. Alt grup, mai restrâns, condus de Ion Bacalbaşa şi Cincinat 
Pavelescu, se hotărăşte să reia activitatea de pe vechile poziții democrat-radicale şi 
înfiinţează, în mai 1901, ziarul “Cronica”, cotidian cu apariţie neîntreruptă până în 
1907. 

Încă din primul număr, ei se defineau continuatori ai ideilor lui George Panu, pe 
care îl recunoșteau drept “şef” şi îi propuneau direcţia noii publicaţii. Într-un număr 
următor, apărea şi o scrisoare de răspuns din partea lui Panu, în care se dădeau oarece 
direcții de acțiune, dar, în chip surprinzător, el respingea propunerea. Vom vedea că 
Panu avea alte planuri. Cu toate acestea, grupul de la “Cronica” îi rămâne recunoscător 
şi îi publică articolele. Ion Bacalbașa îi face și un portret elogios, însoțit de o fotografie 
ce ne înfăţişează un G. Panu mai tânăr, altul decât cel îndeobşte cunoscut”. 

Ce urmărea Panu după ieşirea din Partidul Conservator? După ce s-a autodefinit 
printr-o formulă foarte adecvată noii sale poziţii politice, “un Robinson politic”!$, deci 
un independent, scoate revista “Săptămâna”, la 2 noiembrie 1901, în care precizează: 
“... simțesc necesitatea de a avea un organ ca să-mi exprim părerile mele”!”. La început, 
revista caracterizată, “noua ispravă a lui Panu”, apărea o dată pe săptămână, în format 
mic (A4), de numai 12 pagini, dar să nu omitem faptul că Panu o scria în întregime, 
refuzând orice ofertă de colaborare. Din 1906, revista apărea de două ori pe săptămână 
ŞI şi-a câştigat un public al ei care era interesat să afle ce mai spunea G. Panu. Acesta 
aborda cele mai diverse domenii: analiza vieţii politice interne şi externe, mişcarea 


și “Panu a răsărit cu Lupta şi a apus cu Ziua”. (Voința Naţională, 28 noiembrie 1896). 
Ilon Bacalbaşa, art. George Panu, “Cronica”, 11 mai 1901. 


a Dezbaterile Adunării Deputaţilor (în continuare D.A.D.), şedinţa din 25 aprilie 1901, p. 14. 
“Săptămâna”, 2 noiembrie 1901. 

culturală, recenzii, cronici de teatru, de muzică, susținea polemici în stilul său, incisiv, 
pamfletar. Revista a apărut fără întrerupere până în 1910, cu doar puţin timp înainte ca 
Panu să se stingă din Viaţă (6 noiembrie 1910). Paginile revistei nu mai arătau un Panu 
tumultuos, aşa cum îl cunoşteam din “Lupta”, dar articolele sale nu erau lipsite de 
interes şi chiar incisivitate polemică, un anume simţ al realităţii, trăsături ale unei 
depline maturități intelectuale. 

Linia de independență politică promisă la apariţia “Săptămânii” a fost cel mai 
adesea “binevoitoare” față de liberali şi de-a dreptul pornită faţă de conservatori, în 
special față de Take Ionescu, pentru ca din 1907, să treacă, fără rezervă, în tabăra 
liberalilor unde va rămâne până la sfârşitul zilelor”. 

Revenim la un aspect esenţial pentru înțelegerea vieţii şi activității lui George 
Panu, în ce măsură a fost om politic în sensul strict al cuvântului? Desigur, un om care 
enunță idei politice şi care încearcă să le transpună în viaţă, prin înfiinţarea unui partid, 
prin activitatea din Parlament, poate fi considerat un om politic. La prima impresie, aşa 
se pare că stau lucrurile şi în cazul lui Panu. Numai că, o confesiune făcută în Senat de 
însuşi Panu, în aprilie 1898, pe când se găsea în tabăra conservatorilor, răspunzând 
liderului liberal, D.A. Sturdza, vine să facă oarecare lumină în această problemă. G. 
Panu este învinuit de treceri surprinzătoare, “salto mortale”, dintr-un partid în altul. Ca 
atare, răspunde: “pentru că eu cred că am făcut operă bună în țara asta. Am aruncat în 
public idei şi credinţe care îi scăpau din vedere în luptele dintre partide,... am lărgit 
orizontul discuţiilor şi al cestiunilor politice. Am introdus, pe cât am putut, cestiunile 
economice şi sociale în discuţia publică generală, arătând că politica nu este o cestie de 
orizonturi înguste, că aiurea alte cestiuni şi alte probleme se agită pe lângă acelea de 
toate zilele. Am căutat să complinesc lipsa de cunoștințe indispensabile pentru grosul 
publicului, oricărui partid ar aparține cineva. Făcând astfel, am făcut operă generală, am 
agitat cestiuni care sunt interesante de ştiut şi de studiat şi pentru conservatori şi pentru 
liberali, şi pentru cei care le aprobă și pentru cei care nu le aprobă. Aceasta nu era 
politică militantă; în tot cazul, nu era politică de partid, căci radicalii nu au fost 
un partid, ci un grup de oameni legați prin idei teoretice (subl. a.). În fond, nu am 
renunțat decât la modalitatea cum să fie puse în practică ideile. Ar fi o renegare dacă aș 
fi renunţat la ideea de progres, idee care călăuzea întregul meu sistem politic. Or, la 
ideea de progres n-am renunţat...””!. 

Adică Panu face o afirmaţie care descumpăneşte, dar care, analizată cu mult 
discernământ, ne poate duce la concluzia că el nu s-a considerat un politician, un 
militant al politicii de partid, deşi nu se poate spune că nu a încercat, ci un ideolog 
(subl. A.), un om politic care nu a strălucit pe “terenul practic”, pentru care, se pare, 
i-au lipsit calitățile, ci prin “forța cuvântului”. Această distincție o subliniază şi E. 


20 George Panu a mai colaborat sporadic şi la alte publicaţii: “Radicalul” (1888,lași), “Moldova” (1901, 
P lași), “Părerea”, 1904 laşi). 
”! Dezbaterile Senatului (în continuare D.S.), şedinţa din 30 aprilie 1898, p.752. 

Lovinescu atunci când se referă la C.A. Rosetti, un alt liberal radical”, în preajma 
căruia George Panu s-a aflat o vreme, ale cărui idei le-a îmbrățișat şi le-a continuat cam 
în aceeaşi direcție, cea a radicalizării liberalismului politic şi economic la noi. 

De altfel, D. A. Sturdza îi reproșa lipsa realismului în politică, ceea ce nu era 
chiar o exagerare. Formularea găsită, pe lângă o notă de umor, apreciată de senatorii 
prezenţi în şedinţă, întăreşte ideea exprimată de Panu. “Majoritatea ţării, spune liderul 
liberal, va fi întotdeauna cu aceia care merg înainte, înainte însă nu împușcând în lună, 
căci aceasta nu este a merge înainte, căci când împuşti în lună, este a pica în groapă””. 
Prin urmare, un practician versat al politicii, cum se dovedea D.A. Sturdza, îi prevedea 
lui Panu eşecul, în planul politicii de partid, ceea ce s-a adeverit pe deplin. În Partidul 
Conservator, Panu a încercat să iasă din sfera ideilor generoase, înaintate şi să devină 
un politician în sensul adevărat. Se ştie bine, tentativa sa s-a soldat cu un eşec ce l-a 
marcat tot restul vieţii. 

Ceva mai târziu, Panu a revenit la această idee călăuzitoare a demersului său în 
viața politică, considerându-se, cu oarecare mândrie, din “stofa” aşa-zişilor “utopişti”, 
adică “un om cumsecade”, care “profesează idei nerealizabile”, dar, atenţie, din care 
“se fabrică reformele sociale” de-a lungul timpului”. 

Consider că o astfel de abordare a vieţii şi activității lui Geroge Panu, îl pune 
într-o lumină nouă, nu neapărat favorabilă, pentru că nu dorim așa ceva, dar ceva mai 
aproape de adevăr. În definitiv, pe lângă afirmaţiile sale multe şi categorice, din care 
am selectat numai câte ceva, mai sunt şi altele, la fel de pregnante, aparținând unor 
apropiaţi, sau adepţi ai ideilor lui. În felul acesta s-ar explica mai bine acele “salturi 
mortale”, surprinzătoare pentru noi, cei de azi, gata să-l calificăm aşa de drastic, 
precum a făcut-o Titu Maiorescu: “omnia pro pecunia””, 

Numai că Maiorescu era nedrept, deci subiectiv, neputându-i ierta lui Panu 
“ingratitudinea”, pentru că, după ce l-a susținut să-şi întregească studiile în străinătate 
și şi-a pus mari speranţe în cooptarea lui la junimismul politic, l-a dezamăgit. Ba mai 
mult, i-a combătut ideile. Nici nu era posibil altfel, dat fiind că, teoria maioresciană a 
“formei fără fond”, de nuanță conservatoristă, evoluționistă şi tradiționalistă nu se 
împăca cu liberalismul radical al lui Panu însuşit sau influenţat serios în Franța. Vom 
mai avea prilejul, în aceste pagini, să analizăm mai în amănunt raporturile Maiorescu - 
Panu şi, vom constata că sunt mult mai complexe şi chiar hotărâtoare în direcționarea 
politicii vremii. În definitiv, în faţa istoriei, ideile lui Maiorescu, Carp şi ceilalți 
junimişti, cu unele reuşite, mai ales în plan cultural, revolute însă în plan politic, 


* E. Lovinescu, op. cit., p.162. 

K D.S., şedinţa din 30 aprilie 1898, p. 749. 

?4 “Cu toate acestea, dacă te uiţi în trecut, în cursul timpului vezi că din 1000 de utopii. 900 s-au realizat și 
că noi, din al XX-lea profesăm şi practicăm mai toate utopiile din veacurile trecute” (George Panu, art. 
Literatori şi utopişti, “Săptămâna”, 5 martie 1904, p. 134. 

“5 Titu Maiorescu, op. cit, p.359 (C. Mille face constatări asemănătoare:...”opera lui - în capul lui 


concepută, în chip sublim de altfel - era mai presus de lucrurile şi oamenii epocii lui”). C. Mille. Art. cit., 
loc. cit, 

economic şi social au dat dreptate lui... Panu! Reformele propuse şi dezbătute de el, la 
început “utopice”, s-au aplicat într-o oarecare măsură după 1918... Cu ce rezultate? 
Asta este cu totul altceva. 

Aspectul acesta este sesizat la vremea respectivă de partizanii lui Panu, de unii 
liberali marcanţi, grupaţi în jurul lui I.I.C. Brătianu, dintr-o generație mai tânără, 
formată, fără nici o exagerare la şcoala liberalismului radical al lui George Panu. lată 
numai punctul de vedere exprimat de 1. Gh. Duca într-un necrolog. El surprinde, poate 
cel mai bine, coordonatele vieţii şi activităţii acestui ideolog politic. “Sunt oameni care 
fac operă practică de guvernământ: opera lor, folositoare şi desigur plină de merite, se 
sfârşeşte cu dânşii. Sunt alții cărora nu le este dat să înfăptuiască nimic, dar care 
seamănă în viaţa lor atâtea idei, încât, dacă moartea îi seceră fără vreme, ei trăiesc prin 
lumina pe care au revărsat-o. G. Panu a fost unul dintre aceştia 26 (subl. a.). 

Dat fiind aceste evidențe sesizate chiar de contemporani, înclinăm să punem în 
evidență un George Panu ideolog, mai presus de omul politic, de omul supus unei 
stricte politici de partid şi, prin aceasta, să-l aşezăm la locul ce i se cuvine, printre 
personalităţile de prim rang, în ciuda unor afirmaţii menite să-l minimalizeze. Fireşte, 
nu toate ideile exprimate de Panu au fost adecvate societăţii noastre, unele aplicate, ar 
fi dat rezultate hilare. Aceasta nu schimbă esenţial opera lui teoretică de ansamblu. Este 
şi părerea exprimată de C. Balcabaşa, care nu are, în general, obiceiul să exagereze””. 

Personaj de roman. Viaţa intimă a lui G. Panu oferă o sumă de amănunte care 
ne-ar ajuta să înțelegem mai bine atât omul cât şi activitatea sa publică. O despărţire a 
celor două laturi nu ar fi decât în detrimentul unei cunoașteri mai aproape de realitate, 
deoarece, multe dintre acţiunile lui politice au şi resorturi intime, o motivaţie care ține 
de temperament, sau de împrejurări mai puţin cunoscute din viaţa sa. 

Este un subiect atrăgător, demn de o biografie romanţată, care ne dezvăluie un 
personaj donchijotesc. Marele “corifeu al lumii politice” a iscat nedumeriri, 
controverse... A fost pe rând ţinta unor atacuri în presă, personajul unor broşuri 
denigratoare, dar şi omul fascinant, ţinta entuziasmului public şi personaj de roman... 

Mai întâi îl întâlnim printre personajele lui C. Mille, sub numele de Mino, în 
romanul autobiografic “O viață Dinu Millian”, sumar conturat. 

În schimb, Constantin Stere, în ciclul de opt volume, din romanul fluviu În 
preajma revoluției, în volumul Uraganul, apare alături de alţi oameni politici ai 
timpului, suficient de bine prezentat pentru a ne ajuta în demersul nostru”. 

Poartă un nume codificat - Nazarie Mreană - dar nu există nici un dubiu, vom 
argumenta aceasta, că este vorba despre George Panu. Personajul se odihnea, după 
lungi şi aprige lupte politice, retrăgându-se la schitul, apoi mănăstirea Durău, la poalele 


să I.Gh. Duca, art. George Panu, în “Voința Naţională”, 10 noiembrie 1910. 

” Între cele opt creionări cu care C. Bacalbaşa îşi încheie opera memorialistică, George Panu este situat 
lângă I. L. Caragiale, Ion I.C. Brătianu, Barbu Delavrancea, Nicolae Filipescu. Take lonescu. Nicolae 

R Fleva şi Titu Maiorescu. (C. Bacalbașa, București de altă dată, vol. IV, Bucureşti, 1936, p. 206 şi urm.). 

"8 C, Stere, În preajma revoluţiei, vol. III, Uraganul, Bucureşti, f.a. 

Ceahlăului. lată, motivul pentru care Stere i-a dat nume de sihastru - Nazarie! Aici este 
şi ceva ironie. După ce şi-a construit o casă cu toate cele necesare, cum se va vedea, 
Durău nu mai era tocmai o sihăstrie””! 

Prima dată a sosit la Durău în 1890, fiind însoțit de Calistrat Hogaş, vechi coleg 
de şcoală, mare amator de drumeții pe cărări de munte. Impresionat de frumusețea 
locurilor Panu exclamă: "Ce lumină, ce aer, ce verdeață, câtă pace şi linişte adâncă!” Şi 
se hotărăşte să revină şi să-şi facă “un bârlog”, cum nota E. Lovinescu”. 

Până în 1893 a stat în satul Răpciuni, nu departe de schit şi a revenit an de an. 
După ce s-a recăsătorit cu Maria Klein, o tânără de 18 ani. absolventă a 
Conservatorului de muzică din Paris, chiar acolo la Răpciuni, Panu s-a mutat, din 1849, 
la schit, într-o casă ceva mai încăpătoare, care aparținuse lui Popa Gheorghe, iar acum, 
nepotului, călugărul Pahomie. Cam zece ani a tras la această modestă chilie, însoțit de 
familie: soția şi cei trei copilaşi, în ordinea vârstei, Anişoara, Vasile şi George. Era 
vizitat de prieteni, fie din Bucureşti, fie din Piatra Neamţ sau din laşi. Veneau în fiecare 
vară, dar uneori sărbătoreau şi Paşti şi Crăciun la Durău”. 

Prin 1902 s-a hotărât să-şi ridice o locuinţă proprie, pe un loc din vale, peste râul 
Bucur, foarte aproape de schit. Pe lângă casa mare, care avea o gospodărie completă, 
Panu a mai construit şi un alt corp de case mai mici, pentru fiicele sale din prima 
căsătorie: Maria-Titina, căsătorită Huber şi Elena-Lulu, căsătorită Dragoş. La Durzu 
avea anexe, bucătărie, ghețărie cu beci, grajduri şi creștea păsări... 7. Casa a rămas, 
după moartea sa, arhondaric al mănăstirii. Dintre prietenii care îl vizitau, amintim pe 
Delavrancea, Caragiale, Vlahuţă, Calistrat Hogaş, V.Gh. Morţun, frații Constantin, Ion 
şi Anton Bacalbaşa, dr. C. Istrati, precum şi radicalii importanţi din laşi şi Piatra 
Neamţ: Al. Bădărău, Grigore Lacry, Emil Puşcariu, G. Lascăr, Th. Vasiliu, Manolache 
Buznea, N. Cosăchescu și alţii”. 

Timpul la Durău se derula după un program bine stabilit, pantru că Panu era un 
om foarte preocupat, chiar minuţios în tot ceea ce întreprindea: organiza drumeţii până 
la Văratec şi mai departe. La început pe jos, apoi cu un car mare (brek), excursii mai 
lungi la Borsec, Vatra Dornei, Petru Vodă. Era însoţit de familie şi de stareţul Teofan, 


protejatul său. Din Bucureşti soseau provizii, publicaţii, iar gustarea preferată a 
"sihastrului" de la Durău - icrele negre!” 


“ Dimitrie Hogea, George Panu la Durău. Câteva note şi amintiri, Piatra Neamţ, 1931. 

% E. Lovinescu, Op. cit., vol.I], p. 56-57. 

”! Dimitrie Hogea, op. cit., p.17. 

? Aceste construcții se pot vedea, în parte şi astăzi, aparținând mănăstirii, fiind cumpărate de Ministerul 
Cultelor, la doi ani după moartea lui Panu, la un preț derizoriu, de 50.000 lei, soția sa neavând mijloace 
materiale să întrețină acea gospodărie, Panu nu a lăsat nici o avere. Abia în 1929, văduva lui Panu a 


primit o pensie viageră de 10.000 lei. Copiii minori ai lui Panu au primit burse pentru studii din partea 
regelui Carol I (Dimitrie Hogea, op. cit., p. 45). 

3 Ibidem, p. 25. 

” Ibidem. 

Nu se rupea total de preocupările sale. Liniştea mult căutată îl inspira şi scria mai 
tot timpul. Unele dintre cele mai cunoscută lucrări ale sale au fost elaborate aici: 
Chestiuni politice (Sufiagiul universal, Chestia evreilor), Portrete şi tipuri 
parlamentare, Amintiri de la “Junimea” din Iaşi, Din viața animalelor, Cercetări asupra 
stării țăranilor în veacurile trecute şi altele. Spre uimirea vizitatorilor, Panu scria fără 
să aibă la îndemână foarte rar, cărţi, însemnări personale. 

Îndemânarea cu care reuşea să iasă, abil, din cele mai încâlcite polemici din 
presă, din Parlament sau din procesele în care pleda, l-a determinat pe C. Stere să-i 
atribuie numele - Mreană - maestru în arta sofisticării, cu un umor spumos, vorbe de 
spirit, talent oratoric, calități unanim recunoscute de contemporani şi care îndreptăţesc 
acest renume. lată, un exemplu simptomatic de talent creator, de şarjă umoristică, într-o 
dispută cu adversarul său etern, după 1901, Take Ionescu. Panu dă un răspuns magistral 
prin ironie şi sarcasm, la învinuirea privind trecerea sa dintr-un partid în altul. “Toată 
lumea ştie că am făcut parte din Partidul conservator. Şi dacă am făcut parte din 
partidul conservator, d-ta nu ai făcut parte din Partidul liberal? Nu ai spus că te 
mândreşti că porţi zgarda lui lon Brătianu? Cui a spus nemuritorul Kogălniceanu, când 
defilați înaintea tribunei, că aceasta este vicleism? Dintre irozi, care avea panaş mai 
strălucitor şi sabie de lemn mai lungă? Cine era în fruntea irozilor? Cine suna din 
pinteni de tinichea? Cine avea fustanela mai mare”*S. Şi aşa continuă Panu şarja timp de 
o oră la adresa lui Take lonescu. 

Personajul lui Stere se zbate într-o realitate crudă, strivitoare şi viruşi utopice, 
între ceea ce voia să facă şi ceea ce reuşea să facă, veşnic nemulțumit, nedreptăţit, 
copleşit de lipsuri materiale, hărțuit de adversari, părăsit, izolat. Aşa apare într-un 
capitol pe care Stere i-l dedică în mod special. Personalităţi influente îl înconjoară cu 
atenţii şi promisiuni: un minister, un loc de deputat sau de senator, o catedră 
universitară, un proces rentabil, direcția unui ziar, etc., toate contra servicii, iar acestea, 
uneori, contra convingerilor lui. De aici începe drama personajului, suferința în fața 
neputinței de a refuza, a lipsei de consecvență, apoi înstrăinarea... 

Faptul a fost consemnat de Titu Maiorescu, dar avem temeiul să credem că acesta 
este nedrept, exagerează atunci când îi pune pecetea ce îl va urmări peste timp: “omnia 
pro pecunia”. Într-o scrisoare inedită, adresată unui prieten politic din laşi, Jean 
Grigoriu, apare o relatare a lui Panu care ni-l prezintă într-o altă lumină, contrară 
afirmației atât de tranşante şi cred, nedrepte a lui Maiorescu. Panu refuza să pledeze 
într-un proces în care erau atinse interesele unor prieteni, deşi i se oferea o sumă 
considerabilă pe atunci, 20.000 lei. “Îți fac aceasta cunoscut - spune Panu - ca să 
parvină la urechile celui în drept, dar ca să ştie că eu sunt un om care sunt în stare a 
disprețui banul (subl. a.) când mi se pare că, cauza nu este dreaptă”"”. Este adevărat că 
oscilaţiile din viața politică sunt şerpuitoare, dar aşa cum se va vedea, nu pentru bani 
sau alte avantaje materiale. Panu a murit sărac lipit! Asta-i sigur! Iar vinderea trăsurii şi 


35 D.A.D., şedinţa din 5 februarie 1903, p. 490. 
* Titu Maiorescu, op. cit., p. 395. 
* Arhivele Naţionale Iaşi, Documente, pachet nr. 626, fila 106. 

a cailor cu câteva luni înainte de a murii, nu pentru a se trata, ci pentru a scoate revista 
“Săptămâna”, spune îndeajuns!... 

Stere l-a cunoscut pe Panu începând din 1892, pe vremea când se afla în plină 
afirmare politică. În laşi îşi depunea candidatura şi îşi desfăşura campaniile electorale. 
Nu este exclus ca în aceste întruniri, Stere să-l fi ascultat şi să fi fost impresionat de 
prezenţa insolită a acestui. personaj politic pe firmamentul vieții politice ieşene. 

Abia din 1901, când Stere intră în Parlament pentru prima dată, ca deputat 
liberal, să-l fi cunoscut mai îndeaproape. Au fost colegi în corpurile legiuitoare, mai 
întâi între anii 1901-1904 şi între 1907-1910. 

Cu toate acestea, C. Stere a făcut și o investigație proprie pentru conturarea 
personajului Nazarie Mreană, alias George Panu, până în 1936, când încheie volumul 
Uraganul. Încă din 1933, apăruse lucrarea lui C.D. Anghel", mai mult o înşiruire de 
amintiri personale, decât o lucrare elaborată, dat fiind că acesta i-a fost adept politic şi 
l-a cunoscut destul de bine. Reţin atenţia o serie de amănunte biografice, preluate de 
Stere şi nu numai de el, deşi lucrarea conţine şi multe erori. 

Portretul realizat de C.D. Anghel este însă veridic. “Ca înfățișare, Panu era un om 
scund şi îndesat, masiv. Avea un chip plin şi rotund, încadrat de o barbă rară şi scurtă, 
urmând ovalul figurei; gura era largă şi buzele cărnoase, sub mustața țţepoasă. Nasul 
borcănat şi ochii vii, scânteietori de inteligență şi ambiţie. În total, capul lui părea 
modelat cu neîndemânare de un ucenic de sculptor. Când vorbea, gesturile-i erau scurte 
şi stângace, mimica însă, plină de expresie. Prietenos şi hazliu, nu era un om cu care să 
nu glumească”?”, 

Stere îl numeşte “corifeu al lumii politice” şi îl consideră “unul dintre dezbaterii 
parlamentari, pe care îi asculta cu atenţie şi plăcere”. Tot de la Stere mai aflăm că era 
“cugetător original şi îndrăzneţ, spirit critic şi caustic..." “vorbea foarte greu, nu-şi 
găsea cuvântul; reîncepea aceeaşi frază de patru şi de cinci ori; faţa lui smeadă se 
încrunta şi se crispa; ochii se injectau; gâfâia; dar când în sfârşit prindea cuvântul, 
acesta era atât de pregnant, caracteriza atât de minunat și puternic o situaţie; formulele 
greu ferecate erau atât de spirituale şi totodată răsunătoare ca un clopot de aramă, încât 
auditorul stătea fascinat, se trudea parcă împreună cu dânsul la această penibilă 
elaborare oratorică...În momentul când apărea astfel pe avanscenă şi, aruncându-şi ochii 
mici ca grăunţii de piper asupra asistenţei, pornea, ca un taur, cu craniul lui, brăzdat și 
scorojit în tot felul, plecat în căutarea cuvântului, tot auditoriul rămânea fără suflare, 
suspendat de fiecare cuvânt, de fiecare gest”. 


% C.D. Anghel, Gheorghe Panu, semănătorul de idei, Bucureşti, 1933, p. 9. 

* Ibidem. 

% C, Stere, op. cit., p. 234. (Şi portretul creionat de C. Bacalbașa întregeşte cele afirmate de alți autori: 
“Panu era un cap deosebit, o inteligență pătrunzătoare, avea o extraordinară putere de analiză, poseda 


numeroase cunoștințe. Un om superior din toate punctele de privire”. C. Bacalbașa, op. cit, vol. IV, p. 
203). 


41 C. Stere, op. cit., p. 236. 

Stere mai vine şi cu alte amănunte care nu mai lasă nici un dubiu asupra 
identificării lui Nazarie Mreană cu George Panu. Aşa, de exemplu, ne spune că era 
originar din Ciubăreşti, localitate care se identifică, în acest caz în roman. cu laşi. unde 
“întemeiase un partid radicalizant sub denumirea Fracțiunea democratică şi liber- 
cugetătoare, care adunase în jurul lui un grup entuziast de intelectuali”. 

Panu era din laşi şi, în 1884, în jurul ziarului “Lupta”, s-a conturat nucleul 
viitorului partid, care în realitate s-a numit democrat radical. Stere îl numeşte 
“fracțiune”, poate pentru că a reunit un număr de disidenţi liberali, sau şi pentru faptul 
că, în tinereţe, prima grupare politică în care Panu s-a încadrat a fost Fracțiunea liberală 
şi independentă, partid ieşean, al lui N. Ionescu. În ceea ce priveşte denumirea de 
“liber-cugetătoare”, Stere ştia că Panu se declarase de tânăr, fără echivoc, ateu: “acest 
cuvânt ne face cea mai mare plăcere, exprimând exact adevărul'*?. 

Un moment important al vieţii lui Nazarie Mreană, alias George Panu, a fost 
campania sa antidinastică. “O serie de articole de o îndrăzneală neobișnuită, sub titlul 
general de $acalul teutonic, îi dădu şi aureolă de martiraj politic. Condamnat la 
închisoare, se refugiase în străinătate, unde îl urmase simpatia ciubăreştenilor”""“. 

Se cunoaşte despre ce este vorba. Panu a întreținut o intensă campanie 
antidinastică, în nici un caz republicană, cum se exagerează, iar titlul articolului care i-a 
adus condamnarea se numea în realitate Omul periculos. Panu, aşa cum se va vedea 
într-un alt capitol, propunea o restrângere a prerogativelor regale, nu o republică, în 
orice caz, o monarhie în care regele să-și respecte strict atribuţiile constituționale“. 

Stere îşi însuşeşte şi el părerea lui Maiorescu întregită de Iacob Negruzzi“, 
potrivit căreia G. Panu ajunsese spre sfârșitul vieţii, ca pentru bani, să devină 
“gladiatorul” folosit în diverse situaţii. “Partidele istorice se făceau pe rând ținta 
atacurilor lui corosive în opoziţie şi se bucurau de tămâie şi osanale la guvern””. 

Singur C. Bacalbaşa ne dă o explicație asupra acestor tribulații zgomotoase, pe 
care Panu nu le-a putut evita. “Sărăcia şi nedreptatea l-au strâns în brațele lor uriaşe. 
Mai ales nedreptatea, sau mai ales sărăcia. Nu ştiu. O mâhnire te cuprinde când ai 
cunoscut pe G. Panu, gândindu-te la această carieră începută cu atâta zgomot şi apusă 
în atâta tăcere”. 

Nu putem fi de acord cu Stere, atunci când îi atribuie lui Panu o atitudine de 
neînțelegere şe nepăsare față de situația țărănimii adusă în pragul disperării în 
primăvara anului 1907. Dimpotrivă! Panu a fost un consecvent apărător al reformei 
agrare, chiar şi după ce nu mai era şeful Partidului democrat radical. Articolele sale din 
“Săptămâna” nu lasă nici un dubiu. În aprilie 1907, când ecoul răscoalei era încă 


2 Ibidem, p. 235. 

“3 “Lupta”, 13 ianuarie 1885. 

44 C, Stere, op. cit., p. 235. 

45 “Lupta”, 26 noiembrie 1886. 

“6 Iacob Negruzzi, Amintiri din “Junimea”, București, 1970, p.135-137, 
47 C, Stere, op. cit., p. 237. 

4% C, Bacalbașa, op. cit., vol. IV, p.206. 

puternic, el publică articolul Psihologia poporului român“, cu nimic mai prejos decât 
poziţia exprimată, cam în aceeaşi perioadă, în presă de N. lorga, Caragiale, C. Mille, 
Al. Vlahuţă şi alții. 

În concepţia lui C. Stere, Nazarie Mreană (George Panu) face parte din acea 
categorie de oameni politici şi cugetători care, într-o primă perioadă a vieţii lor s-au 
afişat ca apărători ai idealurilor de libertate şi dreptate, pentru ca, ulterior, copleșiți de 
trebuinţele vieţii, de insuccese şi dezamăgiri, să părăsească acele idealuri, acceptând 
jocul oportunismului politic. 


3 “Răscoalele ţărăneşti arătară pe un țăran așa cum este, dezbrăcându-l de poezie, arătându-l ca pe o ființă 
incultă şi sălbatică la ocazie, înăcrită de veacuri*prin suferinţe intolerabile... O clasă săracă nu o clasă 
blândă, o clasă luminată dar proletară nu este o clasă liniştită şi disciplinată. Totul se reduce la chestia 


economică, chestia economică primează pe toate... Reformele noastre în acestă direcție mai cu seamă 
trebuie să se îndrumeze”. ("“Săptămâna”, 18 aprilie 1907). 

